ઝરણ

ઝરણ ભારત દેશના પશ્ચિમ ભાગમાં આવેલા  ગુજરાત રાજ્યના દક્ષિણ ભાગમાં આવેલા ડુંગરાળ તેમજ જંગલ વિસ્તાર ધરાવતા ડાંગ જિલ્લામાં આવેલા  સુબિર તાલુકામાં આવેલું  ગામ છે. ઝરણ ગામમાં ૧૦૦ ટકા આદિવાસી લોકો વસે છે. તેઓ પરસ્પર સામાન્ય વહેવારમાં ડાંગી ભાષા એટલે કે કુકણા બોલીનો ઉપયોગ કરે છે.

આ ગામ ખાતે નાગલી, અડદ, વરાઇ જેવા ધાન્યોના પાક લેવામાં આવે છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી  મહુડાનાં ફુલ તેમ જ બી,  ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો એકઠી કરી તેને વેચીને પણ પોતાનું ગુજરાન ચલાવે છે.

આ ગામ આહવાથી નવાપુર જવાના રસ્તા પર આહવાથી ૩૪ કિલોમીટર તથા નવાપુરથી ૨૭ કિલોમીટર જેટલા અંતરે આવેલું છે. તાલુકામથક સુબિર અહીંથી લગભગ ૬ કિલોમીટર જેટલા અંતરે દક્ષિણ દિશામાં આવેલ છે.

શ્રેણી:સુબિર તાલુકો